Document ID: 32013R1149

KOMISIJOS ĮGYVENDINIMO REGLAMENTAS (ES) Nr. 1149/2013
2013 m. lapkričio 14 d.
kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Rillettes de Tours (SGN)]
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
kadangi:
(1)
Reglamentu (ES) Nr. 1151/2012 buvo panaikintas ir pakeistas 2006 m. kovo 20 d. Tarybos reglamentas (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (2);
(2)
remiantis Reglamento (EB) Nr. 510/2006 6 straipsnio 2 dalies pirma pastraipa, Prancūzijos paraiška įregistruoti pavadinimą „Rillettes de Tours“ paskelbta Europos Sąjungos oficialiajame leidinyje (3);
(3)
Komisija gavo Nyderlandų prieštaravimo pareiškimą pagal Reglamento (EB) Nr. 510/2006 7 straipsnį, grindžiamą Reglamento (EB) Nr. 510/2006 7 straipsnio 3 dalies a punktu;
(4)
remdamasi Reglamento (ES) Nr. 1151/2012 51 straipsnio 3 dalimi Komisija 2013 m. vasario 12 d. raštu Prancūzijos institucijoms perdavė gautą prieštaravimo pareiškimą, taip pradėtas 3 mėnesių atitinkamų konsultacijų laikotarpis;
(5)
per minėtą laikotarpį nebuvo pasiekta jokio susitarimo, todėl „Rillettes de Tours“ pavadinimas turi būti įregistruotas;
(6)
buvo padaryta nereikšmingų pagal Reglamento (ES) Nr. 1151/2012 50 straipsnio 2 dalies a punktą paskelbtos informacijos pakeitimų. Atsižvelgdamos į Nyderlandų pastabas dėl bendrojo dokumento 3.3 dalies nuostatų, susijusių su naudojamos kiaulienos kilmės kriterijais, Prancūzijos institucijos iš specifikacijos ir bendrojo dokumento išbraukė pastraipas, kuriose kalbama apie genetinę kiaulių kilmę. Todėl reikia paskelbti iš dalies pakeistą bendrojo dokumento versiją,
PRIĖMĖ ŠĮ REGLAMENTĄ:
1 straipsnis
Šio reglamento priede nurodytas pavadinimas įregistruojamas.
2 straipsnis
Bendrasis suvestinis dokumentas su pagrindiniais specifikacijos elementais pateikiamas šio reglamento II priede.
3 straipsnis
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2013 m. lapkričio 14 d.

Labels: 17
7
3
6
18